CELEX: 62012CA0514
Language: el
Date: 2013-12-05 00:00:00
Title: Υπόθεση C-514/12: Απόφαση του Δικαστηρίου (δεύτερο τμήμα) της 5ης Δεκεμβρίου 2013 [αίτηση του Landesgericht Salzburg (Αυστρία) για την έκδοση προδικαστικής αποφάσεως] — Zentralbetriebsrat der gemeinnützigen Salzburger Landeskliniken Betriebs GmbH κατά Land Salzburg [Ελεύθερη κυκλοφορία των εργαζομένων — Άρθρο 45 ΣΛΕΕ — Κανονισμός (EE) 492/2011 — Άρθρο 7, παράγραφος 1 — Εθνική νομοθεσία η οποία προβλέπει τη μερική προσμέτρηση της προϋπηρεσίας που συμπληρώθηκε σε εργοδότες πλην του Land Salzburg — Περιορισμός της ελεύθερης κυκλοφορίας των εργαζομένων — Δικαιολόγηση — Επιτακτικοί λόγοι γενικού συμφέροντος — Σκοπός που έγκειται στο να διατηρηθεί η αφοσίωση — Απλούστευση των διοικητικών διατυπώσεων — Διαφάνεια]

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/15
            
         Απόφαση του Δικαστηρίου (δεύτερο τμήμα) της 5ης Δεκεμβρίου 2013 [αίτηση του Landesgericht Salzburg (Αυστρία) για την έκδοση προδικαστικής αποφάσεως] — Zentralbetriebsrat der gemeinnützigen Salzburger Landeskliniken Betriebs GmbH κατά Land Salzburg
   (Υπόθεση C-514/12) (1)
   
   (Ελεύθερη κυκλοφορία των εργαζομένων - Άρθρο 45 ΣΛΕΕ - Κανονισμός (EE) 492/2011 - Άρθρο 7, παράγραφος 1 - Εθνική νομοθεσία η οποία προβλέπει τη μερική προσμέτρηση της προϋπηρεσίας που συμπληρώθηκε σε εργοδότες πλην του Land Salzburg - Περιορισμός της ελεύθερης κυκλοφορίας των εργαζομένων - Δικαιολόγηση - Επιτακτικοί λόγοι γενικού συμφέροντος - Σκοπός που έγκειται στο να διατηρηθεί η αφοσίωση - Απλούστευση των διοικητικών διατυπώσεων - Διαφάνεια)
   2014/C 45/26
   Γλώσσα διαδικασίας: η γερμανική
   
      Αιτούν δικαστήριο
   
   Landesgericht Salzburg
   
      Διάδικοι στην υπόθεση της κύριας δίκης
   
   Zentralbetriebsrat der gemeinnützigen Salzburger Landeskliniken Betriebs GmbH
   
      κατά
   
   Land Salzburg
   
      Αντικείμενο
   
   Αίτηση προδικαστικής αποφάσεως — Landesgericht Salzburg — Ερμηνεία του άρθρου 45 ΣΛΕΕ καθώς και του άρθρου 7, παράγραφος 1, του κανονισμού (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ L 141, σ. 1) — Αποδοχές των απασχολούμενων βάσει σχέσεως ιδιωτικού δικαίου υπαλλήλων του Δημοσίου σε κράτος μέλος — Εθνική νομοθεσία η οποία προβλέπει την προσμέτρηση ολόκληρης της προϋπηρεσίας που συμπληρώθηκε σε συγκεκριμένο ανήκοντα στο Δημόσιο εργοδότη, αλλά για την προϋπηρεσία σε άλλους εργοδότες με δημόσιο ή ιδιωτικό χαρακτήρα προβλέπει την προσμέτρηση μόνο ενός ποσοστού της προϋπηρεσίας που συμπληρώθηκε μετά από ορισμένη ηλικία
   
      Διατακτικό
   
   Τα άρθρα 45 ΣΛΕΕ και 7, παράγραφος 1, του κανονισμού (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης, έχουν την έννοια ότι αντιτίθενται σε εθνική νομοθεσία δυνάμει της οποίας, για τον προσδιορισμό της ημερομηνίας από την οποία υπολογίζεται η αρχαιότητα των υπαλλήλων ενός οργανισμού περιφερειακής αυτοδιοικήσεως για τους σκοπούς της ανόδου τους στα ανώτερα μισθολογικά κλιμάκια της κατηγορίας τους, ο μεν χρόνος αδιάκοπης προϋπηρεσίας που έχουν συμπληρώσει στον ως άνω οργανισμό περιφερειακής αυτοδιοικήσεως προσμετράται εξ ολοκλήρου, ενώ οποιοσδήποτε άλλος χρόνος προϋπηρεσίας προσμετράται μόνο μερικώς.
   
      (1)  ΕΕ C 63 της 2.3.2013.